open-index/open-wikipedia-markdown huggingface dataset:
מור יוקאי

שמאל|ממוזער|250px|מור יוקאי בגיל מבוגר
**מור יוקאי** (לפי תואר האצולה מכונה גם **אַשְווַאִי**; בהונגרית: **Ásvai Jókai Mór**; 18 בפברואר 1825 – 5 במאי 1904) היה סופר, עיתונאי ומחזאי הונגרי. הוא מכונה "גדול מספרי  הסיפורים של ההונגרים", ה"אונורה דה בלזק" ההונגרי. הוא גם הסופר ההונגרי הנקרא ביותר. מתוך כמאה יצירותיו, הומחזו והוסרטו רבות ויצירתו כולה נחשבת לנכס צאן ברזל של התרבות ההונגרית והאוניברסלית. יוקאי שימש גם חבר בפרלמנט ההונגרי וחבר בבית העליון שלו וכן חבר במועצה המנהלת של האקדמיה ההונגרית למדעים. היה חבר באגודת קישפלודי ובאגודת פטפי.

מרק שעועית יוקאי נקרא על שמו.

## ביוגרפיה
מור יוקאי נולד בשם "מוריץ יוקאי" (**Jókay Móric**) בחלקה הצפוני של העיר קומארום, שמשתייך בימינו לסלובקיה. זוהי עיר בצפון הונגריה על שתי גדות הדנובה, על הנהר שמהווה כיום את הגבול בין הונגריה לסלובקיה. ב-1824 היא הייתה הונגרית לכל דבר בשני צדי הנהר. התקופה הייתה תקופת הרפורמה ותחילת סלילת דרכה של הונגריה להפוך ממושבה אוסטרית מפגרת לשותפה מלאה באימפריה האוסטרו-הונגרית כעבור כארבעים שנה, בשנת 1867. יוקאי, שמשפחתו ממוצא האצולה הנמוכה, התייתם מאביו בגיל שתים עשרה. אביו, עורך דין שהתרושש, מכר את אחוזת המשפחה ועסק במקצועו. יוקאי הצעיר נשלח לגימנסיה הקלוויניסטית בברטיסלאבה כדי שילמד גם את השפה הגרמנית. לימודיו התיכוניים ובחינות הבגרות נסתיימו בקולגיום הקלוויניסטי של העיר פּאַפָּה, שם הכיר את המשורר הגדול של הונגריה שנדור פטפי (**Petőfi Sándor**) שהפך למשורר הלאומי של העם ההונגרי. עם סיום לימודי המשפטים עסק יוקאי כאביו בעריכת דין מספר שנים בפֶּשְט. הרומן הראשון שלו הופיע כבר בשנת 1844, ואילו האחרון ב-**1907**, לאחר מותו. ב-1886 נפטרה אשתו, והסופר בן השישים ושתיים נשא לאישה את בֶּלָה נַאדְי בת העשרים. באביב 1904, עם חזרתם מניס שבצרפת ובסובלו מהתקררות קשה, אמר לרעייתו, 'אני רוצה לישון'. הוא נפטר בשנתו מדלקת ריאות, כשהוא בן קרוב לשמונים.

מור יוקאי השתתף במהפכת 1848 בהונגריה לשחרור המדינה מעול הכיבוש האוסטרי של בית הבסבורג. בשנות ה-90 של המאה ה-19 היה כאמור חבר בפרלמנט ההונגרי, כנציג של המחנה הליברלי.

עם הרומנים הידועים שלו נמנים "האיש מזהב" (Az arany ember), "טייקון הונגרי" (Egy magyar nábob), "זולטן קארפאטי" (Kárpáthy Zoltán), "יהלומים שחורים" (Fekete gyémántok), "בניו של האיש חסר הלב" (A kőszívű ember fiai), "המצודה ללא שם" (Névtelen vár), "ואף על פי כן נוע תנוע" (Eppur si muove, על חייו של קארוי קישפלודי) ו"ברון הצוענים" (A cigánybáró).

יוקאי כתב קרוב למאה רומנים ומתוכם גם רומנים היסטוריים רבים. הוא קיבל השראה במיוחד מתולדות העם ההונגרי. יצירתו הספרותית התאפיינה בגישה רומנטית-אידיאליסטית, חדורת אופטימיזם ואמון בערכי התרבות האנושית. הוא הקדיש את כל חייו לטיפוח השפה ההונגרית.

## ספריו בעברית
*Oczeánia* Egy elsülyedt világrész története. Pest, (1856)..

תקציר : סיפור היסטורי על רב חובל עיברי  שמגיע אל היבשת הישישת וחוזה בירידתה למצולות. 

אי האושר :קורות חלק התבל השישי שירד תהומה,תירגם אביגדור המאירי ,הוצאת ש.שרברק, תש"ו ,1946.  

'''Az arany ember'''"; (1872)  

תקציר: סיפור מאבק בין לוחמי חופש הונגריים לבין נסיך פיאודלי יהיר.  

תור הזהב ,תירגם מנחם זאב ולפובסקי ,הוצאת מצפה.

## קישורים חיצוניים

* 
* 
* 
* 

*  

קטגוריה:סופרים הונגרים
קטגוריה:חברי האקדמיה ההונגרית למדעים
קטגוריה:חברי אגודת פטפי
קטגוריה:חברי אגודת קישפלודי
קטגוריה:חברי אגודת דוגוניץ'
קטגוריה:הונגרים שנולדו ב-1825
קטגוריה:הונגרים שנפטרו ב-1904
קן סארו-ויווה

**קנולה ביסון "קן" סארו-ויווה** (**Kenule Beeson "Ken" Saro-Wiwa**; 10 באוקטובר 1941 – 10 בנובמבר 1995) היה סופר ניגרי מפורסם ופעיל זכויות אדם, אשר תרם רבות למאבקם של אנשי אוגוני, קבוצה אתנית בניגריה, נגד חברות נפט אשר גרמו לנזק סביבתי רב באזור מחייתם. סארו-ויוה השתתף במאבק המקומי נגד חברת "של", במסגרת התנועה לשחרור הדלתה של ניז'ר. בשנת 1995 נתלה יחד עם שמונה מאנשי שבט אוגוני, והתלייה עוררה תהודה בינלאומית.

לפני מותו אמר סארו-ויווה כי "הבורא אומנם לוקח את נשמתי, אך המאבק נמשך".

משפחתו של קן סארו-ויווה פתחה במאבק משפטי מול חברת "של" אשר הסתיים בפשרה מחוץ לכותלי בית המשפט לפיה שילמה החברה למשפחת המנוח סך של 15.5 מיליון דולר.

## לקריאה נוספת
*אבנר דה-שליט, "אדום-ירוק: דמוקרטיה, צדק ואיכות הסביבה"

## קישורים חיצוניים

* 

## הערות שוליים

קטגוריה:קצרמר סופרים
קטגוריה:סופרים ניגרים כותבי אנגלית
קטגוריה:אישים שהוצאו להורג
קטגוריה:זוכי פרס גולדמן לפעילות סביבתית
קטגוריה:פעילים חברתיים ניגרים
קטגוריה:זוכי פרס ברונו קרייסקי
קטגוריה:ילידי 1941
קטגוריה:נפטרים ב-1995
עוג'ה

**עוג'ה**, מערבית العوجا, אל-עוג'א, "המתפתל", "המפותל", או العوجة, אל-עוג'ה, "העקמומי".
Take It Off

"**Take It Off**" הוא שיר של הזמרת קשה. השיר יצא לאור כסינגל הרביעי והאחרון מתוך אלבום הבכורה של קשה, Animal, ב-13 ביולי 2010. לשיר יצאו שני קליפים.

הביקורות שקיבל השיר היו תחילה מעורבות אך אחר כך היו חיוביות. השיר דורג במצעדי ארצות הברית, בריטניה וקנדה עוד לפני יציאתו כסינגל. לאחר צאתו כסינגל הגיע השיר לעשרת המקומות הראשונים במצעדי קנדה, אוסטרליה וארצות הברית. עד פברואר 2011 מכר השיר מעל ל-2 מיליון עותקים בארצות הברית.

## דירוגים ותארים

## נתוני מכירות

## קישורים חיצוניים

## הערות שוליים

קטגוריה:שירי קשה
קטגוריה:שירים באנגלית
קטגוריה:שירים שנכתבו על ידי קשה
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי קלוד קלי
קטגוריה:שירים שהופקו על ידי ד"ר לוק
קטגוריה:שירי להט"ב
קטגוריה:שירי אלקטרופופ
קטגוריה:שירי דאנס-פופ
קטגוריה:סינגלים בהוצאת RCA רקורדס
קטגוריה:שירי פלטינה מרובעת ומעלה בארצות הברית
אחמד סבע

**אחמד סבע** (בערבית: **احمد سبع**; נולד ב-24 במאי 1980) הוא כדורגלן עבר ערבי-ישראלי, ששיחק בעמדת החלוץ. בשנת 2012 היה מלך השערים של ליגת העל וזכה בתואר כדורגלן העונה בישראל. כיום הוא מאמן את מ.ס טירה מליגה א'.

## קריירת מועדונים
סבע שיחק במשך 12 שנים בקבוצת הנוער ואף בבוגרים של איחוד מג'ד אל-כרום מעיר הולדתו מג'ד אל-כרום, ישראל.

לאר ששיחק גם בהפועל עכו ובבני לוד, חתם ב-19 בינואר 2009 על חוזה לשנה אחת עם מכבי נתניה, אליה הצטרף בתחילת העונה שלאחר מכן. בעונת 2009/2010, שהייתה שנתו הראשונה בקבוצה, סיים כמלך שערי הקבוצה עם 9 כיבושים. באותה עונה רשם את הופעתו הראשונה בליגה האירופית, בה כבש נגד סליימה וונדרס המלטזית בניצחון 3–0.

בעונת 2010/2011 הפך לאחד השחקנים המשמעותיים ביותר של מכבי נתניה, והיה אחד מהגורמים להגעתה של הקבוצה לחצי גמר גביע המדינה ולפלייאוף העליון בליגה. בעונה זו, שוב סיים כמלך השערים של הקבוצה עם 12 כיבושים. ביוני 2011, האריך את חוזהו במכבי נתניה לעוד 3 שנים, עם שכר של 130 אלף דולר לעונה.

בתחילת עונת 2011/2012 קיבל את סרט הקפטן לאחר עזיבתו של הקפטן הקודם, אוראל דגני. את עונה זו סיים בתור השחקן המצטיין של הקבוצה, כאשר זכה בתואר מלך השערים של ליגת העל עם 20 כיבושים, אחרי 27 שנים שלא זכה בתואר זה שחקן ממכבי נתניה. כמו כן, נבחר באותה עונה לכדורגלן העונה בישראל.

בעונת 2012/2013 כבש את שערו השני בקריירה בליגה האירופית, בניצחון 1–0 על קופס הפינית בשלב המוקדמות של המפעל. ב-4 בנובמבר 2012 כבש את השער הראשון וההיסטורי באצטדיון נתניה החדש במשחק הבכורה באצטדיון, בו ניצחה מכבי נתניה 2–1 את הפועל תל אביב. ב-9 במרץ 2013 כבש את שער הליגה ה-50 שלו במכבי נתניה, בהפסד 1–2 למכבי חיפה. בתום העונה ירד עם מכבי נתניה לליגה הלאומית, ועזב את הקבוצה לאחר ששיחק ארבע שנים במדיה, בהן כבש 51 שערי ליגה, ובסך הכל 62 שערים בכל המסגרות.

ב-16 במאי 2013 חתם בקבוצת עירוני קריית שמונה, ששילמה עבורו כחצי מיליון שקלים. סבע לא-הצליח להשתלב בהרכב הקבוצה, ובינואר 2014 חתם בהפועל רעננה. כעבור חודש ביקש סבע להשתחרר מהפועל רעננה, ולמעשה סיים את העונה.

ב-30 ביולי 2014 חזר סבע לקבוצת הפועל בני לוד מהליגה הלאומית, וחתם על חוזה לעונה אחת במועדון.

בינואר 2015 סבע חתם בקבוצה מהליגה הפלסטינית – הילאל אל-קודס.

בעונת  עבר להפועל כפר כנא מליגה א'.

### קריירת אימון
ב-13 בנובמבר 2014 עזב את מהמועדון ומונה למאמן-שחקן בקבוצת נעוריו איחוד מג'ד אל-כרום מליגה א'.

בסוף עונת 2015/2016 פרש ממשחק פעיל, ומונה למאמן של איחוד מג'ד אל-כרום.

ביוני 2017 מונה למאמן קבוצת הפועל אום אל-פחם מליגה א', אך כעבור 5 חודשים התפטר מתפקידו.

## חיים אישיים
בן דודו הוא כדורגלן מכבי חיפה ושחקן נבחרת ישראל לשעבר, דיא סבע.

## תארים
*מלך השערים של ליגת העל: 2011/2012
*כדורגלן העונה בישראל: 2011/2012

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני הפועל עכו
קטגוריה:כדורגלני הפועל בני לוד
קטגוריה:כדורגלני מכבי נתניה
קטגוריה:כדורגלני עירוני קריית שמונה
קטגוריה:כדורגלני הפועל רעננה
קטגוריה:כדורגלני הילאל אל-קודס
קטגוריה:מג'ד אל-כרום: כדורגלנים
קטגוריה:כדורגלנים ערבים ישראלים
קטגוריה:מאמני כדורגל ישראלים
קטגוריה:מוסלמים
קטגוריה:ישראלים שנולדו ב-1980
אפיאורניים

ממוזער|השוואה בין עוף הפיל (בסגול) לדינוזאורים, ליען (באדום) ולאדם (בתכלת)|350px
**אפיאורניים** (שם מדעי: Aepyornithidae) היא משפחת עופות ענקי ממדים וחסרי יכולת תעופה שנכחדה הידועה גם כ**עופות הפיל**. עופות הפיל התקיימו במדגסקר עד המאה ה-17. במשך שנים נחשב לגדול עופות הפיל המין Aepyornis maximus שהתנשא לגובה של יותר מ-3 מטרים ומשקלו הגיע לכ-400 ק"ג. עם זאת ב-2018 מין גדול בהרבה תואר, הוורומבי (Vorombe titan) שהגיע למשקל 783 ק"ג והיה הגדול שבכל העופות.

מקור השם "עוף הפיל" הוא מתיאורו של מרקו פולו את העוף כרוק ב-1298, אף שנראה שהוא התכוון לעוף דמוי עיט החזק דיו כדי "לאחוז בפיל עם טפריו".

## מיון
במשפחת האפיאורניים היו 3 סוגים:
*סוג אפיאורניס (*Aepyornis*)
**מין Aepyornis gracilis
**מין Aepyornis hildebrandti
**מין Aepyornis maximus
**מין Aepyornis medius
*סוג מולרורניס (*Mullerornis*)
**מין Mullerornis betsilei
**מין Mullerornis agilis
**מין Mullerornis rudis
* סוג ומין יחיד וורומבי (*Vorombe titan*)

## הכחדה
הכחדת עוף הפיל התקיימה מתחילת הרביעון עד סוף המאה ה-17, כאשר הוכחד על ידי האדם הלבן שהתיישב במדגסקר. אחת הסיבות שתרמו להכחדתם היה שימוש למאכל בביצים הגדולות שלהם שהיקפן מטר ואורכן יכול להגיע עד 34 ס"מ.

## קישורים חיצוניים

* 

*
קטגוריה:בעלי חיים שתוארו ב-1853
קטגוריה:טקסונים שתוארו בידי שארל לוסיאן בונפרטה
קטגוריה:מינים שנכחדו
M35

**M35** (מ-**Messier 35**, או **NGC 2168**) הוא צביר פתוח בקבוצת הכוכבים תאומים הנמצא במרחק של כ-2,800 שנות אור ממערכת השמש ומכיל כ-200 כוכבים.

## היסטוריה
הצביר מופיע ברשימותיו של האסטרונום השווייצרי ז'אן פיליפ דה שסו משנת 1746, שציין את מיקומו סמוך לקצה הרגל הצפונית של התאומים. הצביר נצפה גם על ידי האסטרונום הבריטי ג'ון ביוויס במועד לא ידוע לפני 1750 מבלי שידע על גילויו המוקדם יותר. ב-30 באוגוסט 1764 הוא נצפה על ידי האסטרונום הצרפתי שארל מסיה, שתיאר אותו בקטלוג מסיה כ"צביר של כוכבים קטנים ליד הרגל השמאלית של קסטור במרחק קטן מהכוכבים μ בתאומים ו-η בתאומים". מסיה ציין גם שלא נצפתה בצביר ערפילית ויחס את גילויו לביוויס.

לצביר דרגת בהירות נראית 5.3 וקל לאתרו באמצעות משקפת, או אפילו ללא ציוד עזר בתנאי תצפית מיטביים, כשתיים ורבע מעלות מצפון-מערב לכוכב η בתאומים. בעוד שבעין הוא נראה ככתם מעורפל וחלש, במשקפת איכותית ניתן להבחין בכוכבים החברים בו, שהבהירים שבהם הם מדרגת בהירות 7.5, ובאמצעות טלסקופ חובבים ניתן להבחין ביותר מ-120 כוכבים בעלי דרגת בהירות מתחת ל-13. באמצעות טלסקופ איכותי ניתן לצפות בצביר הפתוח NGC 2158 שנמצא כ-15 דקות קשת מדרום-מערב ל-M35. זהו צביר עמום ורחוק בהרבה, בהירותו היא מדרגה 8.6 ומרחקו מוערך בכ-16,000 שנות אור.

## מאפייני הצביר
קוטרו של M35 הוא כ-24 שנות אור ומרחקו ממערכת השמש הוא כ-2,800 שנות אור כך שגודלו הזוויתי הוא כ-28 דקות קשת, בערך כגודלו של הירח המלא. הצביר מכיל לפחות 200 כוכבים כאשר הצפיפות במרכזו מגיעה לכ-6 כוכבים בפרסק מעוקב. לפי גיל כוכביו גילו מוערך בכ-100 מיליוני שנים והוא כולל מספר כוכבים שיצאו מהסדרה הראשית ונמצאים בתהליך הפיכה לענקים. לעומתו, NGC 2158 זקן בהרבה וגילו מוערך בכמיליארד שנים.

## קישורים חיצוניים

* M35 בקטלוג מסיה באתר SEDS.
* 

35
35
קטגוריה:קבוצת הכוכבים תאומים
בסיליסק מצוי

**בָּסִילִיסְק מצוי** (שם מדעי: *Basiliscus basiliscus*) הוא מין של לטאות החי במרבית מדינות מרכז אמריקה.

צבעו של בסיליסק מצוי הוא חום-ירוק, הוא בעל זנב ארוך ועל זנבו וראשו בליטות. אורך הזכרים עד 80 ס"מ כאשר 75% מאורכם הוא הזנב. הנקבות מעט קטנות יותר ומשקלם כמחצית ממשקל הזכרים. בשעת סכנה הם יכולים לרוץ במהירות של עד 11 קמ"ש והם מסוגלים ללכת על המים למרחק של כמה מטרים. משך חייו 7 שנים.

תפוצת הבסיליסק המצוי הוא במרכז אמריקה ביערות עד לגובה 600 מטר ועל פני הים, רק בקוסטה ריקה ניתן למוצאם עד לגובה 1200 מטר. עיקר תפוצתו באזור הפסיפי של מרכז אמריקה כאשר באזור האטלנטי מחליף אותו הבסיליסק הירוק. ניתן למוצאו בטבע גם בפלורידה שם הוא גדל בבר לאחר שברח או שוחרר לטבע על יש בני אדם.

הבסיליסק המצוי הוא אוכל כל והוא אוכל חרקים, פרחים, נחשים קטנים, בצי עופות ודגים. יש לו מספר טורפים בעיקר זוחלים גדולים, ציפורים ויונקים. במקרה סכנה, יכול הבסיליסק לעמוד ללא ניע למשך זמן רב.

למין זה שני תת-מינים:
* *Basiliscus basiliscus basiliscus*
* *Basiliscus basiliscus barbouri* - נקרא על שם הזואולוג תומאס ברבור

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:זוחלים ביערות הגשם של אמריקה המרכזית
קטגוריה:בסיליסקיים
קטגוריה:קוסטה ריקה: זוחלים
קטגוריה:גואטמלה: זוחלים
קטגוריה:ניקרגואה: זוחלים
קטגוריה:פנמה: זוחלים
קטגוריה:בעלי חיים שתוארו ב-1758
יודקובסקי

**יודקובסקי** הוא שם משפחה יהודי-אשכנזי. בשפות סלאביות שפירושו: "בנו של ".

קטגוריה:שמות משפחה אשכנזיים
מיץ ענבים

ממוזער|250px|בקבוק של מיץ ענבים
**מיץ ענבים** (נקרא גם **תירוש**) הוא מיץ המופק מענבים שאינו עובר תהליך תסיסה, ועל כן לא נוצר בו אלכוהול כמו ביין. משקה זה הוא תוצר חדש יחסית, שאופן הכנתו לא היה ידוע בעבר בשל העובדה שהיה קושי לשמר את הענבים לאורך זמן מבלי שייווצר תהליך התסיסה שהופך את הסוכרים לאלכוהול, או מבלי שהמשקה יתקלקל כתוצאה מהפעילות החיידקית שמתרחשת במשקה הענבים לאחר שנסחט. עד להמצאת הפסטור בעת החדשה, ניתן היה לשתות מיץ ענבים בסמוך לבציר ודריכת הענבים בגת.

בישראל נהוג לכנות בשם "מיץ ענבים" גם **משקה ממותק בטעם ענבים**, כגון טרופית, על אף שאין קשר בינו לבין הפרי למעט טעמו הדומה.

## בהלכה
ברכתו של מיץ הענבים היא "בורא פרי הגפן", בשונה ממיצים של פירות אחרים, שברכתם "שהכל", כמו כן מובא בתלמוד היתר לקדש על 'יין מגיתו' שהוא למעשה מיץ ענבים שנסחט זה עתה בגת. יש הטוענים שההיתר ניתן בדיעבד בשל יוקרו של היין בתקופה ההיא.

מיץ ענבים שעבר תהליך פיסטור, לרוב הדעות דינו כיין לכל דבר, מברכים עליו הגפן ויכולים לקדש עליו. לעומתם הגאונים סוברים כי ברכתו שהכל, ויש הסבורים כי מיץ ענבים לא יכול להוות תחליף ליין במצוות הטעונות כוס של ברכה. הרב אליעזר מלמד סבור כי נכון לקיים את מצוות הקידוש דווקא ביין, ובפרט במצוות שתיית ארבע כוסות בליל הסדר. מאידך, לדעת הרבה מן הפוסקים ניתן לכתחילה לקדש על מיץ ענבים.

כיום, רוב היהודים העורכים קידוש בשבת משתמשים במיץ ענבים (מפוסטר). סקר שנערך בשנת 2002 העלה ששני שלישים מהאוכלוסייה בישראל שותים מיץ ענבים לארבע כוסות בליל הסדר, אולם בקרב הציבור החרדי מקפידים רבים על שתיית יין דווקא למצוות ארבע כוסות.

## קישורים חיצוניים

* 
* 
* התועלת בשתיית יין אדום לעומת מיץ ענבים, באתר infomed
* 

## הערות שוליים

קטגוריה:גפן
ענבים
גאורג ברודי

**גאורג ברודי** (בהונגרית: **Bródy György**;  21 ביולי 1908 – 5 באוגוסט 1967) היה שחקן כדורמים יהודי-הונגרי. פעמיים ברציפות אלוף אולימפי (לוס אנג'לס 1932 וברלין 1936) ופעמיים ברציפות אלוף אירופה (פריז 1931 ומגדבורג 1934) בכדורמים.

## ביוגרפיה
ברודי נולד בבודפשט. הוא היה שחקן מחליף בנבחרת הונגריה לאולימפיאדת אמסטרדם (1928), אך בסופו של דבר לא השתתף בטורניר.

באליפות אירופה בכדורמים שנערכה בפריז, צרפת בשנת 1931 זכה ברודי במדליית זהב, במדליית כסף זכתה נבחרת גרמניה ובמדליית ארד זכתה נבחרת אוסטריה.

באולימפיאדת לוס אנג'לס (1932) זכה ברודי במדליית זהב בטורניר הכדורמים לצידו שיחקו מיקלוש שרקן ואישטוואן ברטה שחקנים יהודים, במדליית כסף זכתה נבחרת גרמניה ובמדליית ארד זכתה נבחרת ארצות הברית. הוא שיחק בשני משחקים כשוער. 

באליפות אירופה בכדורמים שנערכה במגדבורג, גרמניה בשנת 1934 זכה ברודי במדליית זהב, במדליית כסף זכתה נבחרת גרמניה ובמדליית ארד זכתה נבחרת בלגיה.

באולימפיאדת ברלין (1936) זכה ברודי במדליית זהב בטורניר הכדורמים פעם שנייה ברציפות לצידו שיחק מיקלוש שרקן, במדליית כסף זכתה נבחרת גרמניה ובמדליית ארד זכתה נבחרת בלגיה עם השחקן היהודי ז'ראר בליץ. הוא שיחק שישה משחקים כשוער.

בתקופת מלחמת העולם השנייה גויס לשרות העבודה (עבודות כפייה עבור גברים יהודים עבור הצבא ההונגרי ) והיה בחזית המזרחית.

בשנת 1945 שימש בתפקיד סגן נשיא איגוד השחייה של הונגריה.

בשנת 1948 נסע לדרום אפריקה אך לא חזר להונגריה. הוא ייסד בדרום אפריקה מפעל לחוטים.

בשנת 1967 נפטר ברודי ביוהנסבורג מהתקף לב.

## קישורים חיצוניים

* זוכי מדליות יהודים באולימפיאדת ברלין 1936

קטגוריה:שחקני כדורמים הונגרים
קטגוריה:שחקני כדורמים יהודים
קטגוריה:אלופים אולימפיים יהודים
קטגוריה:ספורטאים אולימפיים יהודים הונגרים
קטגוריה:אלופים אולימפיים מהונגריה
קטגוריה:אלופים אולימפיים: כדורמים
קטגוריה:משתתפים יהודים באולימפיאדת אמסטרדם (1928)
קטגוריה:משתתפים יהודים באולימפיאדת לוס אנג'לס (1932)
קטגוריה:משתתפים יהודים באולימפיאדת ברלין (1936)
קטגוריה:חברי היכל התהילה של הספורטאים היהודים: הונגרים
קטגוריה:אישים במחנות שרות העבודה (הונגריה)
קטגוריה:ניצולי השואה: הונגריה
קטגוריה:יהדות בודפשט
קטגוריה:בודפשט: אישים
קטגוריה:הונגריה: אישים בספורט
קטגוריה:יהודים בשואה: הונגריה
קטגוריה:הונגרים שנולדו ב-1908
קטגוריה:הונגרים שנפטרו ב-1967
הפדרציה הבין-לאומית לכלבנות

**הפדרציה הבין-לאומית לכלבנות** (צרפתית: **Fédération Cynologique Internationale**; ראשי תיבות: **FCI**) היא פדרציה בינלאומית של מועדוני כלבים שממוקמת בת'וין, בלגיה. הפדרציה אינה משתמשת בתרגום האנגלי, *World Canine Organisation*, לעיתים קרובות.

מטרותיה של הפדרציה מתוארות במאמר השני בתקנונה:
:"המטרות של הפדרציה הבין-לאומית לכלבנות הן לעודד ולקדם גידול ושימוש של כלבים טהורי גזע אשר מאפייני הבריאות והמאפיינים הפיזיים יעמדו בתקן של כל גזע בהתאמה ושיהיו מסוגלים לעבוד ולהשיג פונקציות בהתאם למאפיינים הייחודיים של הגזע שלהם, להגן על השימוש, שמירה וגידול של כלבים במדינות החברות; לתמוך בהחלפה חופשית של כלבים ושל מידע שנוצר מחקר נושאים הקשורים לכלבים בין המדינות החברות וליזום ארגון תערוכות ומבחנים."

## היסטוריה
הפדרציה הבין-לאומית לכלבנות נוסדה בשנת 1911 על ידי גרמניה, אוסטריה, בלגיה, צרפת והולנד. החברה המרכזית לכלבנות מצרפת והחברה המלכותית יוברט הקדוש מבלגיה יצרו מחדש את הפדרציה הבין-לאומית לכלבנות אחרי שזו נעלמה במלחמת העולם הראשונה.

## עובדות
במאי 2008 היו חברים 84 מועדני כלבים בפדרציה, כל מועדון כלבים ממדינה אחרת. כל מדינה מסדירה את חוגי הגזע ורשומות ההרבעה שלה, ומאמנת את שופטיה. הפדרציה הבין-לאומית לכלבנות משמשת כגוף מתאם בינלאומי ובודקת ששושלות היוחסין והשופטים מאושרים באופן בינלאומי. בנוסף, הפדרציה הבין-לאומית לכלבנות נותנת חסות ומארגנת את תערוכת הכלבים העולמית ותערוכות בינלאומיות נוספות. הפדרציה הבין-לאומית לכלבנות אינה קשורה לשום מועדון כלבים או גוף אחר המשתמש בראשי התיבות "FCI".

## גזעים

הפדרציה הבין-לאומית לכלבנות מחלקת את כל גזעי הכלבים ל-10 קבוצות. כל קבוצת גזעים מבוססת על נושא אחר, כגון מראה או שימוש. 10 הקבוצות הן:

#כלבי בקר וצאן
#פינצ'ר ושנאוצר, דמויי דוגה וכלבי הרים שווייצריים
#טריירים
#דאקלים
#שפיץ וטיפוסים פרימיטיבים
#ציידי ריח וקרוביהם
#פוינטרים וסטרים
#רטריברים, ספניאלים וכלבי מים
#כלבי לוויה וזעירים
#כלבי רוח

בכל קבוצה יש חלקים שונים, המתפקדים כתת-קבוצות שונות של גזעי כלבים. בחלקים אלו גזעי הכלבים מסודרים בסדר אלפביתי על פי ארצות המקור שלהם.

לכל גזע יש מספר הגזע משלו. מספר זה מבטיח שהגזע הספציפי יוכל להימצא מיד, אף על פי שלגזע יש שמות שונים בשפות ובמדינות שונות ושישנם שמות גזעים הדומים אחד לשני. לדוגמה, הביוהאנד הנורווגי נמצא בקבוצה 5 (שפיץ וטיפוסים פרימיטיבים), בחלק 3 (רועים וכלבי שמירה נורווגים), ומספר הגזע שלו הוא #237.

## תערוכות

המידע של הפדרציה הבין-לאומית לכלבנות על תערוכות ותחרויות עבודה מוחזק אצל כל אחת מהמדינות החברות בפדרציה. התוצאות של תערוכות ותחרויות אלו נשלחות אל המשרד הראשי בגרמניה.

בנוסף, הפדרציה הבין-לאומית לכלבנות מטילה הגבלות על תערוכות בינלאומיות במספר קטגוריות. קטגוריות אלו כוללות התאמה, אג'יליטי, משמעת, מרוצי כלבי רוח, תחרות שדה ועוד.

## מועדוני הכלבים החברים בפדרציה הבינלאומית לכלבנות

## ראו גם
*מועדון כלבים
*מספור גזעי הכלבים על פי הפדרציה הבין-לאומית לכלבנות
*קבוצות הפדרציה הבין-לאומית לכלבנות

## קישורים חיצוניים

* 

## הערות שוליים

*
בסיליסק (סוג)

**בָּסִילִיסְק** (שם מדעי: *Basiliscus*) הוא סוג של לטאות החי במרכז אמריקה ובדרום מקסיקו.

## מאפיינים
משקלו הממוצע של הבסיליסק הוא כ-100 גרם. בסיליסקים הולכים על ארבע רגליים. רגליהם מסיביות ובעלות מבנה המאפשר להם לאחוז בגזעי העצים ולטפס עליהם.
אורכם של הבוגרים תלוי במין ובתת המין אך בממוצע מגיעים הזכרים לאורך של 70 ס"מ ושל הנקבות מעט פחות. המין הארוך ביותר הוא בסיליסק ירוק.

הבסיליסק חי בעיקר באמריקה הלטינית ביערות טרופיים, חמים ולחים שבהם הם חיים על ענפי העצים ומגיעים עד לצמרת העצים. במקרה של סכנה, הם עוזבים את אחיזתם בעץ ונופלים לקרקע. הם מעדיפים עצים הנמצאים מעל לנהרות ואגמים. כל מיני הבסיליסק הם שחיינים טובים ומסוגלים ללכת על המים עובדה שהקנתה להם את השם **לטאות ישו**.

## מיון
* בסיליסק ירוק (*Basiliscus plumifrons*)
* בסיליסק מצוי (*Basiliscus basiliscus*)
* בסיליסק מערבי (*Basiliscus galeritus*)
* בסיליסק חום (*Basiliscus vittatus*)

## קישורים חיצוניים

* 

## הערות שוליים

קטגוריה:בעלי חיים שתוארו ב-1768
קטגוריה:טקסונים שתוארו בידי ג'וזפוס ניקולאוס לאורנטי
קטגוריה:בסיליסקיים
שאול מייזליש

**שאול מייזליש** (נולד ב-4 בנובמבר 1951) הוא עיתונאי ופובליציסט ישראלי, זוכה פרס הנשיא.

## ביוגרפיה
מייזליש נולד בשנת 1951 וגדל בפתח תקווה. למד בישיבת נחלים, ושירת בצה"ל בתפקיד כתב צבאי. היה חבר מערכת בעיתון הצופה, הגיש תוכניות בנושאי יהדות ודת בטלוויזיה, ביניהן: "מדור לדור" ו"מורשת". היה המנהל הראשון של רדיו קול חי. בעבר, הגיש בגל"צ את התוכנית "במוצאי יום המנוחה" עם חגי חריף.

כתב וערך ספרים רבים בנושאי יהדות. עורך את עלון השבת "השבת".

מייזליש זכה בפרס הנשיא לתקשורת יהודית. הוא יו"ר פרויקט הספורט של ארגון צו פיוס.

מייזליש נשוי ואב לארבעה, ומתגורר בפרדס חנה.

## מספריו
* **אבי ההתיישבות הדתית - סיפור חייו של השר מיכאל חזני**, הוצאת דון, 1978
* **חזרה בתשובה - תופעה ואנשים**, הוצאת מסדה, 1985
* **אלבום הרב עובדיה יוסף**, הוצאת ידיעות אחרונות, אלבום תצלומים של רוני קדם בצירוף תיאור חייו ודמותו מאת שאול מייזליש, 2002
* **אש אוכלה אש**- על אדמו"רי חב"ד מבעל התניא ועד רבי מנחם מנדל שניאורסון
* **ניגון הלב**- משנתו של האדמו"ר מפיאסצנא
* **המייג׳ור - חייו ופועלו של הרב ד״ר משה אברהם (מוריס) יפה**, 2012
* **מאבק התלמודים: בין בבל לירושלים**, דני ספרים הוצאה לאור, קריית גת תשע"ז
* **רבנות בסערת הימים, חייו ומשנתו של הרב [[יצחק אייזיק הלוי הרצוג]]**, הוצאת ידיעות אחרונות, ראשון לציון 2018
***אחד יחיד ומאחד: סיפור חייו ומורשתו של הרב [[אליהו פרדס]]**, ספריית בית אל תשפ"א (2020) (לצד מנחם מיכלסון)
* ערך את סדרת ספרי הרב ישראל מאיר לאו "יהדות הלכה למעשה".

## קישורים חיצוניים

* 
* 
## הערות שוליים

קטגוריה:עיתונאים ישראלים
קטגוריה:פובליציסטים ישראלים
קטגוריה:סופרים ישראלים
קטגוריה:כתבים צבאיים ישראלים
קטגוריה:פתח תקווה: אישים
קטגוריה:בוגרי ישיבת נחלים
קטגוריה:הערוץ הראשון: שדרנים ומנחים
קטגוריה:ישראלים שנולדו ב-1951
אירו ארניו

[שמאל|ממוזער|200px|[כיסא כדור]]
[שמאל|ממוזער|200px|[כיסא בועה]]
**אירו ארניו** (בפינית: Eero Aarnio; נולד ב-21 ביולי 1932) הוא מעצב פנים פיני שהתפרסם בזכות עיצובי הרהיטים החדשניים שעיצב בשנות ה-60, ובפרט - עיצובי כיסאות הפלסטיק והפיברגלאס שלו.

## חייו
ארניו למד באוניברסיטת אלטו לאמנות ועיצוב (Aalto University School of Art and Design) בהלסינקי ופתח משרד עצמאי ב-1962. בשנה שלאחר מכן הוא עיצב את כיסא כדור, כדור חלול על מעמד, הפתוח בצידו כדי לאפשר ישיבה בתוכו. הכיסא הוצג לראשונה ביריד הרהיטים הבינלאומי בקלן ב-1966 בו נתקבל כלהיט ותרם להכרה הבינלאומית בארניו. ב-1968 עוצב כיסא בועה הדומה לו, אך שקוף ותלוי מהתקרה. הן עיצוב הרהיטים מפיברגלס והן צורת הכיסאות היו מהפכניים באותה עת.

עיצובים חדשניים נוספים שלו היו כיסא פסטיל (טבליית מציצה) (1968) - כדור משוטח עם חלל בתוכו, שמשמש גם ככיסא נדנדה וזכה בפרס העיצוב האמריקאי ב-1968, וכיסא עגבנייה (1971), המעוצב כשלושה כדורים עם מושב ביניהם. שניהם מיועדים הן לשימוש בבית והן מחוץ לו וכיוון שהם צפים על המים הם מותאמים גם לשימוש בתוך בריכות שחייה. 

אחד מכיסאות הפסטיל נמצא באוסף מוזיאון ישראל והוצג בתערוכה של מבחר מאוסף המחלקה לעיצוב ואדריכלות, מוזיאון ישראל בשנת 2010.

ארניו יצר במהלך השנים עיצובים רבים נוספים, ביניהם: "פטריה" - שרפרף שעוצב בשנת 1954 מקנה קלוע, עוצב מחדש כאבטיפוס מפיברגלס בשנות ה-70, ונמצא בייצור מסחרי מסוף שנות ה-90; שולחן בורג (שצורתו כצורת בורג), פוני - צעצוע-כיסא בדמות פוני, כיסא "פורמולה" (1998) בהשראת עיצובן של מכוניות פורמולה.


Eero Aarnio Retrospective in Berlin 4.jpg|בקדמת התמונה משמאל - **כיסא פסטיל** אדום, לידו שלושה שרפרפי **פטריה** (בלבן וירוק), במרכז התמונה - **כיסא עגבנייה**
Screw Tables.jpg|**שולחנות בורג**
Eero Aarnio, the Pony Chair.jpg|**פוני** 
Formula Chair.jpg|**כיסא פורמולה**


## קישורים חיצוניים

* 
* אירו ארניו באתר scandinavian design, לרבות גלריית תמונות של עיצוביו
* אירו ארניו, באתר מטעם חברת ADELTA המייצרת את הרהיטים שעיצב

## הערות שוליים

קטגוריה:מעצבים פינים
קטגוריה:מעצבי פנים
קטגוריה:מעצבי רהיטים
קטגוריה:הלסינקי: אישים
קטגוריה:פינים שנולדו ב-1932
איפאה

ממוזער|''Tabebuia sp.''
**איפאה** (שם מדעי: *Tabebuia*) הוא עץ אשר גדל במדינות מרכז ודרום אמריקה. עצי האיפאה הם עצים גבוהים (גובהם יכול להגיע עד ל־50 מטרים ולעיתים אף מעבר לזה), חזקים ובעלי גוונים חומים כהים אשר נובעים מצפיפות חלקיקים גבוהה.

השם הגנרי של האיפאה הוא Tabebuia Spp ואילו בעברית שמו הגנרי הוא איפאה טבקו. קיימים שני סוגים של איפאה. כאמור הראשון הוא איפאה טבקו ואילו השני הוא איפאה שמפיין (קומרו). השם איפיאה מקורו ב-ipe ואילו קומרו הוא עץ אחר. מקור השם טבקו לא ידוע, וייתכן שהוא שיבוש של lapacho.

## האיפאה כחומר גלם
שני סוגי העץ נחשבים כחומרי גלם איכותיים ומבוקשים בתעשיות הבנייה והעץ השונות לנוכח חוזקם ועמידותם לשחיקה. שימוש נפוץ באיפאה הוא הנחתם כמשטחי מדרך חיצוניים (דקים), רהיטים ועוד.

יתרונו של עץ האיפאה הוא עמידותו לנזקי הזמן ומזג האוויר ותחזוקתו הדרושה המועטה יחסית לעיתים עד כדי משיחתו אחת לשנה בלבד בתנאים של קרינת שמש ישירה. חסרונו של העץ הוא מחירו הגבוה, משקלו הסגולי הגבוה והצורך במיכון מיוחד בעבודה עמו. ניסור וקידוח העץ דורש מסורים ומקדחות עמידים לחומרים קשיחים, הברגים והפרזול ייחודי וחלקם מותקן באופן ידני.

התקנת משטחי מדרך מאיפאה דורשת הנחת בסיס שעמיד למשקלו העצמי הגבוה.

האיפאה קומרו לעיתים עובר תהליך של ייבוש בתנור ייעודי אשר הופך אותו לקשיח יותר. הקומרו זול יותר מן האיפאה טבקו, גווניו חומים ואדמדמים, הוא עשיר בשמן טבעי, שמעניק לו מראה רענן במשך שנים רבות לעומת הטבקו אשר זקוק לצביעה וחידוש פעם בשנה.

בישראל שטופת השמש נעשה שימוש רב באיפאה להנחת משטחי מדרך (דקים) גם במקומות שחשופים לקרינת שמש ישירה כל שעות היום.

## קישורים חיצוניים
דיון בנושא שימוש בעץ איפאה במועצת העיר תל אביב-יפו
 

## הערות שוליים

קטגוריה:ביגנוניים
פח אשפה

שמאל|ממוזער|200px|פח אשפה לשימוש ביתי
שמאל|ממוזער|200px|פח אשפה לניירת לשימוש משרדי
[שמאל|ממוזער|200px|פח אשפה ב[ברקשייר, אנגליה]]
**פח אשפה** או **פח זבל** הוא מכל לאחסון זמני של פסולת, עשוי בדרך כלל פח או פלסטיק.

## סוגים
### פחי רחוב
קיימים שלושה סוגים נפוצים של פחי רחוב: פחי אשפה קטנים במדרכות ובמתקנים ייעודיים העשויים לרוב פח או פלסטיק, מכולות אשפה גדולות העשויות פח או פלסטיק עבה (מכונות גם "פחי צפרדע"), ופחי פלסטיק ניידים בעלי גלגלים (נפחם הוא 1,100 ליטר). תכולת פחים אלו נאספת על ידי רכב לפינוי אשפה המשנע את הפסולת למטמנה להטמנה או למזבלה לשרפה או גריסה.
התקן בבריטניה לפח אשפה נייד הוא תכולה של 240 ליטר ומעלה.

#### פחי מיחזור
שמאל|ממוזער|200px|פחי מיחזור ממוינים
במקומות מסוימים פועל שירות מיחזור, ובהם אשפה למיחזור מושלכת לפחי מיחזור ייעודיים. פחים אלו מופרדים לקטגוריות שונות, הקובעות איזה סוג של פריטים מותר להכניס לפח. תכולת האשפה למיחזור מפחי המיחזור ייעודיים משונעת למפעלי מיחזור בכלי רכב לפינוי אשפה נפרדים.

#### פח רחוב מוטמן
במדינות מסוימות קיימים מכלי פסולת גדולים (5 מ"ק ויותר) אשר משרתים מספר בניינים במשותף. מכלים אלו בנויים באופן שהחלק האוגר את האשפה טמון מתחת לפני הקרקע, משאיות אשפה מיוחדות פותחו על מנת לרוקן מכלים כבדים שכאלה. היתרון במכלים אלו על פני הפחים המסורתיים, הוא ביכולתם לאגור כמויות גדולות של פסולת, ובחסכון בכוח אדם הנצרך לריקונם (ניתן לבצע ריקון על ידי פועל אחד), דגמים מסוימים מתוכננים באופן שיאפשר את פתיחתם על ידי מדרך רגל כדי להתאימם לשימוש על ידי בעלי מוגבלויות. במספר ערים בישראל הוחלפו חלק מן פחי האשפה בפחים טמונים.

##### פחי רחוב מוטמנים בישראל
[ממוזער|200px|הטמנת פח אשפה ברחוב העלייה בשכונת גבעת נשר בעיר [נשר (עיר)|נשר.בעיר נשר החלו בחודש ינואר 2021 בפרויקט של הטמנת פחים. רחוב העלייה בגבעת נשר היה בין הראשונים בעיר שהותקנו בו פחים מוטמנים שהחליפו מכולות ומכלי אשפה. לאורכו של רחוב העלייה הותקנו ארבעה פחים מוטמנים.]]
פחי אשפה מוטמנים מוכנסים גם הערים שונות כתחליף למכולות אשפה ומכלי אשפה גדולים. בעיר נשר החל בשנת 2020 פרויקט של החלפת כל מכולות האשפה ברחוב ומכלי האשפה לפחים מוטמנים. הפחים הראשונים המוטמנים הורכבו בעיר ב-13 בינואר 2021.

## ראו גם
* הזרקת פלסטיק
* שינוע וניהול אשפה
* אשפה פניאומטית
* שלם כפי שתזרוק

## קישורים חיצוניים

* 
* 

## הערות שוליים

קטגוריה:מיחזור
קטגוריה:ריהוט רחוב
קטגוריה:פינוי פסולת
קטגוריה:כלי קיבול
דומברה

שמאל|ממוזער|250px|דומברה קזחית
ה**דומברה** הוא כלי מיתר עשוי עץ ארוך-צוואר פופולרי במרכז אסיה, הנחשב לכלי הלאומי של קזחסטן.

השם דומברה נגזר מן התרגום הטורקי לטאנבור  הפרסי.

## מאפייני הכלי
הדומברה הקזחית חולקת מספר מאפיינים עם הקומוז הקירגיזי. ניתן לנגן בה בעזרת פריטה עם היד עם נקישות על גבי משטחה.
לדומברה המודרנית יש שריגים ושני מיתרי ניילון, בעוד שבאופן מסורתי המיתרים היו עשויים מגידים.

המשורר אבאי קוננבאיולי נראה לעיתים באיורים מודרניים מחזיק בדומברה, כסמל לחידוש התודעה הלאומית של העמים הפוסט-סובייטים של חבר המדינות העצמאיות.

בספר "והיום איננו כלה" של הסופר הקירגיזי צ'ינגיס אייטמטוב (הוצאת עם עובד 1981), מסופר (עמ' 339) על נגן דומברה בערבות קזחסטן, שהפליא לעשות בכלי הנגינה וכבש את לבות שומעיו.

בשנת 2014 הכיר ארגון אונסק"ו באמנות הנגינה בדומברה בקזחסטן כמורשת תרבותית בלתי מוחשית.

## קישורים חיצוניים

קטגוריה:כלי מיתר
קטגוריה:כלי נגינה עתיקים
קטגוריה:קזחסטן: תרבות
סוזן טיירל

**סוזן טיירל** (באנגלית: **Susan Tyrrell**; 18 במרץ 1945 – 16 ביוני 2012), נולדה בתור **סוזן ג'יליאן קרמר**, הייתה שחקנית קולנוע אמריקאית. הייתה מועמדת לפרס אוסקר לשחקנית המשנה הטובה ביותר לשנת 1972 על הופעתה בסרט "עיר שמנה".

## חייה
טיירל נולדה בסן פרנסיסקו לאם דיפלומטית ולאב סוכן כישרונות.
החלה את דרכה במחזות חובבים, כשעברה לניו יורק החלה לעבוד כשחקנית תיאטרון מקצועית במחזות אוף ברודוויי.
טיירל פרצה בתור שחקנית קולנוע ב-1972 בדרמה של ג'ון יוסטון "עיר שמנה", קיבלה את מועמדותה לפרס אוסקר לשחקנית המשנה הטובה ביותר על תפקידה בסרט בתור אומה חברתו של המתאגרף הוותיק בילי טולי.
בשנות ה-80 שיחקה טיירל בקומדיות: הקאלט "אזור אסור" בתפקיד המלכה דוריס, "פי ווי הרמן הגדול" בתור מידג' אשתו הקטנה של בעל הקירקס מייס מונטנה (קריס קריסטופרסון) ובסרטו ההוליוודי הראשון של פול ורהובן "רומן הדמים" בתור הפרוצה סלין.

ב-1990 גילמה טיירל את רמונה ריקטס הסבתא של מנהיג כנופיית הרחוב "קריי בייביי" (ג'וני דפ) בסרט הפולחן המוזיקלי, "נער שוליים".
בשנת 2000 טיירל איבדה את שתי רגלייה כתוצאה מהפרעת תרומבוציטמיה ראשונית, לאחר שהתגלו קרישי דם שהתגלו בגפיה היא נאלצה לכרותן.
בשל מצבה הכלכלי והצורך בתרופות ארגן מועדון הלילה "The Viper Room" ערב תמיכה והתרמה לטיירל שהונחה על ידי ג'וני דפ.

ב-16 ביוני 2012 נפטרה בשנתה בביתה באוסטין, בגיל 67.

## פילמוגרפיה נבחרת
* עיר שמנה (1972)
* תפוס את הנשמה שלי (1974)
* המיטה של אנדי וורהול (1977)
* מעולם לא הבטחתי לך גן של ורדים (1977)
* אזור אסור (1980)
* סיפור של שיגעון פשוט (1981)
* אש וקרח (1983)
* הזהרת לילה (1983)
* אנג'ל (1984)
* אנג'ל הנוקמת (1985)
* רומן הדמים (1985)
* משריקה לצרחה (1987)
* הרפתקאות הצ'ימפאנקס בכדור פורח (1987)
* פוקר אליס  (1987)
* פי ווי הרמן הגדול (1988)
* הרחק מהבית (1989)
* נער שוליים (1990)
*מוטורמה (1991)
* פאודר (1995)
* פיתוי קטלני 3: פיתוי חדש (1997)
*תירגע... זה רק סקס (1998)
* חבר (2000)
*מחופשים ואנונימיים (2003)
* אזור האסור 2: הגלקסיה האסורה (2011)

## קישורים חיצוניים

* מתה השחקנית סוזן טיירל, באתר "עניין מרכזי", 20 ביוני 2012
* 

קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:נכים אמריקאים
קטגוריה:אמריקאיות שנולדו ב-1945
קטגוריה:אמריקאים שנולדו ב-1945
קטגוריה:אמריקאיות שנפטרו ב-2012
קטגוריה:אמריקאים שנפטרו ב-2012
קטגוריה:זוכות פרס סאטורן לשחקנית משנה בקולנוע
ליברה אופיס

**ליברה־אופיס** (באנגלית: **LibreOffice** – "משרד חופשי") היא חבילת יישומים משרדיים חופשית המפותחת על ידי קרן המסמך (The Document Foundation). היא נוצרה ב-28 בספטמבר 2010 כפיצול מהקוד של OpenOffice.org עקב חוסר שביעות רצון של חלק גדול מהמפתחים מדרך ניהול המיזם על ידי חברת אורקל (וחברת Sun לפניה).

## רכיבים
ליברה אופיס כוללת מספר רכיבים:

* **Writer** – מעבד תמלילים (מקביל לוורד).
* **Calc** - גיליון אלקטרוני (מקביל לאקסל).
* **Impress** – תוכנת מצגות (מקבילה לפאוורפוינט).
* **Base** - מסד נתונים  ומחולל יישומים חזותי (מקביל לאקסס).
* **Draw** – תוכנת רישום וקטורי. מיועדת ליצירת תרשימים (למשל תרשימי זרימה). מאפשרת גם עריכת קובצי PDF (מקבילה ל-CorelDRAW של חברת קורל).
* **Math** - חבילה לכתיבת נוסחאות מתמטיות, אותן ניתן לשלב במסמכים אחרים כדוגמת מעבד התמלילים או הגיליון האלקטרוני (מקבילה לעורך המשוואות של מיקרוסופט).

## היסטוריה
ב־28 בספטמבר 2010, מספר חברים במיזם OpenOffice.org יצרו קבוצה חדשה בשם "The Document Foundation". קבוצה זו יצרה את ליברה אופיס מתוך המיזם הקודם מחשש כי חברת אורקל תפסיק את הפיתוח של OpenOffice.org, או תגביל אותו כמיזם קוד פתוח בדומה למה שקרה עם אופן סולאריס. מאז מרבית הפצות הלינוקס אימצו את ליברה אופיס על פני OpenOffice.org.

כתוצאה מהפיצול של OpenOffice.org לליברה אופיס, ואיבוד מפתחים כתוצאה מכך, הודיעה אורקל באפריל 2011 כי היא מפסיקה את הפיתוח המסחרי של OpenOffice.org. ביוני 2011 הודיעה אורקל כי היא תתרום את הקוד והסימן המסחרי לקרן התוכנה אפאצ'י, הקרן קיבלה את ההצעה והמיזם הפך למיזם באינקובציה.

## פיתוח
קוד המקור של ליברה אופיס נמצא במספר מאגרי גיט. זאת בניגוד למאגר מרקוריאל בודד שבו השתמשו ב־OpenOffice.org.

## קרן המסמך
**קרן המסמך** (**The Document Foundation**, בקיצור – **TDF**) הוא מוסד ללא כוונת רווח שנוסד כדי לפקח על פיתוח ליברה־אופיס, להחזיק נכסים הקשורים לתוכנה, שרתים, (השם), ועוד. הקרן היא עמותה שרשומה בגרמניה.

## ראו גם
* OpenOffice.org
* מיקרוסופט אופיס

## קישורים חיצוניים

* 

* דף הבית של ליברה אופיס
* האתר של מוסד המסמך

## הערות שוליים

קטגוריה:תוכנות עסקיות
קטגוריה:מעבדי תמלילים
קטגוריה:תוכנה חופשית
קטגוריה:תוכנות שהושקו ב-2011
קנדי קלארק

**קנדס ג'ון "קנדי" קלארק** (באנגלית: **Candace June "Candy" Clark **; נולדה ב-20 ביוני 1947) היא שחקנית קולנוע אמריקאית, מועמדת לפרס אוסקר לשחקנית המשנה הטובה ביותר לשנת 1973 על הופעתה בסרט "אמריקן גרפיטי".

## ביוגרפיה
קלארק נולדה בעיר נורמן, אוקלהומה לאלה (לבית פדברג) ונורמן קלארק, שף במקצועו. היא גדלה והתחנכה בפורט וורת', טקסס. התחילה את דרכה המקצועית כדוגמנית.

## קריירה
בשנת 1972 הופיעה לראשונה בסרט קולנוע כששיחקה לצדו של ג'ף ברידג'ס בדרמת האגרוף "עיר שמנה", בתפקיד פיי, חברתו של המתאגרף הצעיר ארני מונגר. קלארק וברידג'ס ניהלו מערכת יחסים קצרה גם לאחר הסרט.

בשנת 1973 התפרסמה בקומדיה של ג'ורג' לוקאס "אמריקן גרפיטי" בתפקיד הנערה המרדנית דבי דונהם, שהעניק לה מועמדות לפרס אוסקר לשחקנית המשנה הטובה ביותר, קלארק הופיעה בתפקיד גם בסרט ההמשך שלא זכה לאותה הצלחה.

ב-1976 הופיעה לצדו של דייוויד בואי ביצירתו הבדיונית של ניקולס רוג "האיש שנפל מכוכב אחר" בתור חדרנית בית המלון הבודדה מרי לו, ובאותה שנה שיחקה בקומדיה הרומנטית של הבמאי נורמן פנמה "אני אעשה, אני אעשה ... לעת עתה" לצדו של אליוט גולד.

ב-1983 שיחקה בסרט הפעולה "רעם כחול" בתור קייט, אשתו של טייס המסוקים המשטרתי פרנק מרפי (רוי שיידר). קלארק השתתפה גם בקומדיית האימה "מה ראו עיני החתול" ע"פ סיפוריו של סטיבן קינג, בסיפור השלישי בתור סאלי אמה של הילדה אמנדה (דרו ברימור) ובחידוש לסרט האימה הקלאסי "בועות ההרס".

ב-1994 שיחקה בקומדיית האימה "באפי ציידת הערפדים" בתפקיד אמה של המעודדת באפי סומרס.

ב-2007 שיחקה בסרט "זודיאק" בתור קארול פישר, הקורבן למכתביו של הרוצח הסדרתי זודיאק וב-2009 בסרט "המודיע".

## חיים אישיים
קלארק הייתה נשואה פעמיים, לשחקן מרג'ו גורטנר ולג'ף וולד.

## פילמוגרפיה נבחרת
### קולנוע

* עיר שמנה (1972)
* אמריקן גרפיטי (1973)
*ג'יימס דין (1976) - סרט טלוויזיה
*אני אעשה, אני אעשה ... לעת עתה (1976)
*האיש שנפל מכוכב אחר (1976)
*לטפל בזהירות (1977)
* התרדמה הגדולה (1978)
*התרסקות כוכבים (1979)
* מתי אתה חוזר רוכב אדום? (1979)
*עוד אמריקן גרפיטי (1979)
*טירוף של סרט (1982)
*קיו (1982)
* רעם כחול (1983)
*המביון והילי (1983)
* אימת אמיטוויל 3 (1983)
*מה ראו עיני החתול (1985)
* בטווח קצר (1986)
* בועות ההרס (1988)
*קר כקרח (1991)
* באפי, ציידת הערפדים (1992)
* רציחות רדיופוניות (1994)
* ניאגרה, ניאגרה (1997)
* צ'ארי פולס (2000)
* הריק הגדול (2005)
* זודיאק (2007)
* תווית של כלב (2008)
*המודיע (2009)
*ירח קר (2016)
*חמש חתונות (2018)

### טלוויזיה
* חדר 222 (1972)
* מופע דיק ואן דייק החדש (1974)
* מגנום, בלש פרטי (1986-1985)
* האנטר (1986)
* אחים (1987)
* מטלוק (1987)
* מקום אחר (1988)
* לילות משמר המפרץ (1995)
* טווין פיקס (2017)

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:זוכות פרס סאטורן לשחקנית משנה בקולנוע
קטגוריה:אמריקאיות שנולדו ב-1947
קטגוריה:אמריקאים שנולדו ב-1947
З

[ממוזער|[מקלדת (כתיבה)|מקלדת עם אותיות קיריליות, בגלל הדמיון הרב שבין האות 'З' לספרה '3', הושמטה לעיתים הספרה 3 מן המקלדת והשתמשו באות З במקום.]]
**זֵה** היא אות באלפבית הקירילי אשר מקורה באות היוונית זטא וצורתה כשל הספרה 3. האות מייצגת עיצור מכתשי, חוכך שורק, קולי /z/. באלפבית הקירילי המוקדם היא נקראה זֵמְלִיַה וערכה המספרי היה 7. נוסף לכך, צורתה הייתה כשל האות הלטינית Z עם "זנב" (Ꙁ).

## קישורים חיצוניים

קטגוריה:אלפבית קירילי
דקדוק רגולרי

בשפות פורמליות **דקדוק רגולרי** הוא דקדוק המתאר שפה רגולרית. ישנם שני סוגים של דקדוקים רגולריים: דקדוק ליניארי ימני ודקדוק ליניארי שמאלי. 

## הגדרה
דקדוק ליניארי ימני (או דקדוק רגולרי ימני) G מוגדר על ידי הרביעייה G=(N,\Sigma, P, S) בדומה לדקדוק חופשי-הקשר אך עם כללי יצירה מוגבלים יותר:
* (A\to a) כך ש-A הוא משתנה ו-a הוא טרמינל.
* (A\to aB) כך ש-B הוא משתנה
* (A\to \epsilon)
באופן דומה ניתן להגדיר דקדוק ליניארי שמאלי, על ידי החלפת כלל הגזירה השני ל־(A\to Ba).

לכל אוטומט סופי ניתן לבנות דקדוק ליניארי ימני שמקבל את אותה השפה שמקבל האוטומט, ולכל דקדוק ליניארי ימני ניתן לבנות אוטומט סופי שמקבל את אותה השפה – ולכן שני המודלים שקולים מבחינת כוח חישובי.

## ראו גם
* שפה רגולרית
* ההיררכיה של חומסקי
* תורת האוטומטים - מונחים

## לקריאה נוספת
* 

קטגוריה:שפות פורמליות
מצעד הסינגלים הבריטי (2010–2019)

ערך זה עוסק במצעדי הפזמונים הבריטיים השבועיים **"[[מצעד הסינגלים הבריטי|UK Singles Chart]]" שנערכו מאז שנת [[2010]]**.

מצעד הסינגלים הבריטי הוא מצעד הפזמונים המרכזי של תעשיית המוזיקה הבריטית, ומתעדכן מדי שבוע על ידי חברת המצעדים הרשמית. במצעד משוקללים נתוני המכירות בבריטניה (על גבי תקליטורים פיזיים ושל קובצי מוזיקה דיגיטליים) ונתוני זמן האוויר שמקבל הסינגל בתחנות הרדיו הבריטיות.

## שירים שהגיעו למקום הראשון במצעד הסינגלים הבריטי בעשור השני של המאה ה-21
&#160;&#160;♪&#160; – הסינגל הנמכר ביותר בבריטניה באותה השנה

[שמאל|ממוזער|160px|[ליידי גאגא הצליחה להגיע לפסגת המצעד פעמיים עם הסינגל "Bad Romance" והדואט של עם ביונסה "Telephone"]]
[שמאל|ממוזער|160px|במהלך השנים 2010 ו-2011 הראפר [B.o.B הצליח להגיע לפסגת המצעד הבריטי שלוש פעמים עם הסינגלים "Nothin' On You", "Airplanes" ו-"Price Tag".]]
[שמאל|ממוזער|160px|במהלך שנת 2011 הזמרת [ריהאנה שברה שיא חדש במצעד הבריטי כאשר הפכה לאמנית הראשונה שהצליחה להביא סינגלים לצמרת המצעד הבריטי במשך חמש שנים רצופות.]]
[שמאל|ממוזער|160px|במהלך השנים 2010 ו-2011 הזמר [ברונו מארס הצליח להגיע לפסגת המצעד הבריטי ארבע פעמים עם הסינגלים "Grenade", "Just the Way You Are", "Nothin' on You" ו-"The Lazy Song".]]

## נתונים סטטיסטיים
### האמנים בעלי המספר הרב ביותר של שירים בצמרת המצעד
להלן האמנים אשר במהלך העשור השני של המאה ה-21 בעלי המספר הרב ביותר של שירים אשר הגיעו למקום הראשון במצעד במהלך העשור:

### האמנים בעלי המספר הכולל הרב ביותר של שבועות בצמרת המצעד
להלן האמנים אשר במהלך העשור השני של המאה ה-21 בעלי המספר הכולל הרב ביותר של שבועות בצמרת המצעד במהלך העשור:

### השירים בעלי המספר הכולל הרב ביותר של שבועות בצמרת המצעד
להלן השירים אשר בעלי המספר הכולל הרב ביותר של שבועות בצמרת המצעד במהלך העשור השני של המאה ה-21 במהלך העשור:

## ראו גם
* מצעד הפזמונים הבינלאומי השנתי של ישראל (2010 ואילך)
* בילבורד הוט 100 (2010 ואילך)

קטגוריה:מצעדי מוזיקה משנות ה-2010
תפילת הרוסים

**תפילת הרוסים** (**Молитва русских**) היה ההמנון הרשמי הראשון בתולדות רוסיה, שנוגן בשנים 1816–1833. מילות השיר הושפעו מוואסילי ז'וקובסקי, שפרסם לראשונה את המילים על דפי העיתון "בן המולדת".

בסוף שנת 1816 הצאר אלכסנדר הראשון חתם על צו קיסרי שהורה להוסיף את מנגינת המנון בריטניה (שעד היום לא ידוע מי הלחין) ולנגן כך את ההמנון בפגישות של הצאר ולראשונה הוענק לשיר מעמד לאומי. נעשה שימוש בשיר כהמנון לאומי עד לשנת 1833.
## מילות ההמנון
[שמאל|300px|ממוזער|הצאר [אלכסנדר הראשון, קיסר רוסיה|אלכסנדר הראשון, אשר הפך את השיר להמנון של רוסיה]]

## קישורים חיצוניים

## הערות שוליים

קטגוריה:רוסיה: סמלים לאומיים
קטגוריה:המנונים לאומיים היסטוריים
השיר הפטריוטי

**השיר הפטריוטי** (ברוסית: **Патриотическая песня**) מאת המלחין מיכאיל גלינקה, היה המנון הפדרציה הרוסית בעשור הראשון לקיומה (1991–2001), עד שהוחלף בהוראת נשיא רוסיה, ולדימיר פוטין בהמנון הפדרציה הרוסית. השיר היה להמנון המדינה מה-23 בנובמבר 1990 ועד ל-25 בדצמבר 2000.

## היסטוריה
השיר הפטריוטי הולחן ב-1833 וכהמנונה הרשמי של רוסיה, הוא נוגן ללא מילים.

השיר נכתב לכבוד תחרות להמנון הלאומי של רוסיה ב-1833 אך לא התקבל. בשנת 1990 הצבעה במועצת נבחרי העם של רוסיה החליטה לאמץ את השיר כהמנונה הלאומי של הפדרציה הרוסית.

ההמנון בוצע ללא מילים במשך עשור, אף שהיו לו מילים לא רשמיות בשנת 1999, בשל תחרות להוספת מילים להמנון, אולם הטקסט מעולם לא הפך לרשמי כאמור, היות שהנשיא החדש של רוסיה, ולדימיר פוטין, ביקש לשנות את ההמנון שוב.

## הטקסט הלא רשמי ברוסית
להלן המילים הלא רשמיות משנת 1999:
:Славься, славься, родина — Россия!
:Сквозь века и грозы ты прошла
:И сияет солнце над тобою
:И судьба твоя светла.
:Над старинным московским Кремлём
:Вьется знамя с двуглавым орлом
:И звучат священные слова:
:Славься, Русь — Отчизна моя!

## קישורים חיצוניים

קטגוריה:רוסיה: סמלים לאומיים
קטגוריה:המנונים לאומיים היסטוריים
Emergency (סדרת משחקים)

**Emergency** (בעברית: **מקרה חירום**) הוא משחק מחשב מסוג אסטרטגיה טקטית בו על השחקן לטפל במקרי חירום בעיר.

## מהלך המשחק
מטרת השחקן במשחק היא לתת מענה לקריאות חירום כמו שרפות, תאונות רכב, מקרי אלימות, איתור חפצים חשודים ועוד. על השחקן לטפל במקרי החירום יחד עם אנשי הצוות והרכבים הזמינים לשירותו.

במשחק מספר סוגי כלי רכב ועזרים לשחקן:
* כבאיות - כלי הרכב הנפוץ במשחק. בכל קריאת חירום במשחק נדרשת כבאית.
* ניידת משטרה - משמשת לחסימת הכביש והמדרכה, למניעת התקהלות סביב אזור האירוע.
* אמבולנס - משמש לפינוי פצועים, טיפול בהם והבאתם לבית החולים.
* ציוד הנדסי כגון מנופים וכן מהנדסים. משמשים באירועים מיוחדים.

## גרסאות
למשחק מספר גרסאות:
* Emergency
* Emergency 2
* Emergency 3
* Emergency 4
* Emergency 2012
* Emergency 2013
* Emergency 5
* Emergency 2020

## מודים והרחבות

* לחלק מהגרסאות יש הרחבות (מודים) שנוצרו לא על ידי יוצרי המשחק, והן כוללות שדרוג משמעותי לתוכן המשחק שכוללת הוספת כלים שונים ומשימות חדשות 

## קישורים חיצוניים

* Emergency luedenscheid

* Emergency one

קטגוריה:סדרות משחקי וידאו
קטגוריה:משחקי וידאו שפותחו בגרמניה
המנון הרפובליקה הרוסית

**המנון הרפובליקה הרוסית** המכונה בשם **מצעד הפועלים** הוא למעשה מנגינת המנון צרפת שאומץ על ידי השלטון הרפובליקני ברוסיה שלאחר נפילת האימפריה הרוסית ולפני פרוץ מלחמת האזרחים ברוסיה.

ההמנון היה למעמד לאומי בשנים 1917-1918.

הלחן נכתב על ידי קלוד-ז'וזף רוז'ה דה ליל והמילים נכתבו על ידי פיוטר לברוב בשנת 1875. יש לציין שהמילים לא היו תרגום של המלל המקורי של קלוד-ז'וזף רוז'ה דה ליל.

## מילות ההמנון

קטגוריה:רוסיה: סמלים לאומיים
קטגוריה:המנונים לאומיים היסטוריים
אישטוואן ברטה

**אישטוואן ברטה** (במקור **בֶּרְגֶר**; בהונגרית: **Barta István**; 13 באוגוסט 1895 – 16 בפברואר 1948) היה שחיין ושחקן כדורמים יהודי-הונגרי. אלוף אולימפי (לוס אנג'לס 1932) ו-3 פעמים אלוף אירופה (1926, 1927 ו-1931).

## ביוגרפיה
ברטה נולד באלמושד. באליפות הונגריה בשחייה שנערכה בשנת 1924 הוא זכה במדליית זהב במשחה ל-100 מטר חזה.

באולימפיאדת פריז (1924) סיים ברטה במקום חמישי בטורניר הכדורמים. בכל ארבעת המשחקים הוא שיחק כשוער.

באליפות הונגריה בשחייה זכה ברטה במדליית זהב במשחה ל-100 מטר חזה.

באליפות אירופה בכדורמים הראשונה שנערכה בבודפשט, בשנת 1926 זכה ברטה במדליית זהב, במדליית כסף זכתה נבחרת שוודיה ובמדליית ארד זכתה נבחרת גרמניה.

באליפות אירופה בכדורמים שנערכה בבולוניה, איטליה בשנת 1927 זכה ברטה במדליית זהב, במדליית כסף זכתה נבחרת צרפת ובמדליית ארד זכתה נבחרת בלגיה.

באולימפיאדת אמסטרדם (1928) זכה ברטה במדליית כסף בטורניר הכדורמים במדליית זהב זכתה נבחרת גרמניה ובמדליית ארד זכתה נבחרת צרפת. בכל ארבעת המשחקים הוא שיחק כשוער.

באליפות אירופה בכדורמים שנערכה בפריז, צרפת בשנת 1931 זכה ברטה במדליית זהב, במדליית כסף זכתה נבחרת גרמניה ובמדליית ארד זכתה נבחרת אוסטריה.

באולימפיאדת לוס אנג'לס (1932) זכה ברטה במדליית זהב בטורניר הכדורמים לצידו שיחקו מיקלוש שרקן וגאורג ברודי שחקנים יהודים, במדליית כסף זכתה נבחרת גרמניה ובמדליית ארד זכתה נבחרת ארצות הברית. הוא שיחק משחק אחד כשוער.

בשנת 1948 נפטר ברטה בבודפשט.

## קישורים חיצוניים

* זוכי מדליות יהודים באולימפיאדת ברלין 1936

קטגוריה:שחקני כדורמים יהודים
קטגוריה:שחקני כדורמים הונגרים
קטגוריה:שחיינים יהודים הונגרים
קטגוריה:אלופים אולימפיים: כדורמים
קטגוריה:אלופים אולימפיים יהודים
קטגוריה:משתתפים יהודים באולימפיאדת פריז (1924)
קטגוריה:משתתפים יהודים באולימפיאדת אמסטרדם (1928)
קטגוריה:משתתפים יהודים באולימפיאדת לוס אנג'לס (1932)
קטגוריה:משתתפי אולימפיאדת פריז (1924)
קטגוריה:משתתפי אולימפיאדת אמסטרדם (1928)
קטגוריה:משתתפי אולימפיאדת לוס אנג'לס (1932)
קטגוריה:ניצולי השואה: הונגריה
קטגוריה:יהדות בודפשט
קטגוריה:בודפשט: אישים
קטגוריה:חברי היכל התהילה של הספורטאים היהודים: הונגרים
קטגוריה:הונגרים שנולדו ב-1895
קטגוריה:הונגרים שנפטרו ב-1948
קטפרס

**קטפרס** היא מילה ביוונית שפורשה בספרות חז"ל כ**מדרון** וגם לעניין נתינת **מכות**.

המילה מורכבת משני חלקים: **קָטָ-** (Cata), שפירושו ירידה, ו**פרס**.

ככל הנראה, בחרו חז"ל להשתמש במילה זו להבהיר כי מדובר לא בעניין מדרון סתמי אלא במדרון באופן קיצוני; מדרון משופע עד שאין אפשרות לחפץ לנוח בו כלל ועיקר. כך גם פירש הרמב"ם.

ההפך של "קטפרס" הוא "אשבורן", גומא בארץ, שכאשר משקה נוזל ישפך לשם, הוא יתכנס מחמת הגומא.

לעיתים משמשת המילה "קטפרס" ככינוי למקום שאינו נחשב ל"אשבורן", אך גם אינו "קטפרס", ודינו שווה לקטפרס (לעניין טומאה וטהרה). כך גם רצפה חלקה שאין בה גומא לכינוס המים מכונה ונחשבת כקטפרס לעניין טומאה וטהרה.

## בדיני טומאה וטהרה

המילה "קטפרס" מופיעה שלוש פעמים במשנה בסדר טהרות  ופעם אחת במסכת גיטין לעניין מסירת גט -. הביטוי קשור לתורת ה"ניצוק" של נוזלים (שלפי דעת חז"ל, כמו קטפרס, אינו חיבור לא לטומאה ולא לטהרה) כמקביל לתיאור "אשבורן", שכן נחשב לחיבור.

## הערות שוליים

קטגוריה:ניבים וביטויים חז"ליים
קטגוריה:מקווה
מפריד ביצה

[שמאל|ממוזער|200px|מפריד ביצה מ[מתכת]]
[שמאל|ממוזער|200px|מפריד ביצה בצורת כף עשוי [פלסטיק]]

**מפריד ביצה** הוא כלי שנועד להפריד בין החלבון לבין החלמון של הביצה.

## שימושים

מפריד ביצה שימושי לצורך הכנת תבשילים ודברי מאפה הדורשים שימוש בחלמון לבדו, בחלבון לבדו או שימוש בהם בשלבי הכנה שונים. מתכונים בהם הפרדת החלמונים והחלבונים חשובה במיוחד, הם מתכונים המשתמשים בחלבון מוקצף, דוגמת מרנג. חלמון הביצה משמש במתכונים רבים, דוגמת מיונז.

מאחר שחיי המדף של חלבון הביצה ארוך משמעותית מחיי המדף של החלמון, יכולה ההפרדה לסייע בניהול מלאי הביצים במטבח.

## עקרון פעולה

הסוגים השונים של מפריד ביצה מבוססים על כלי עם חלק תחתון הכולל פתחים או חריצים המיועדים למעבר החלבון ללא שהחלמון עובר דרכם. דגמים שונים כוללים חורים בגדלים שונים ובצורות שונות. יש דגמים הכוללים תחתית מחוררת, בעוד דגמים המקובלים יותר כיום מורכבים מרצועות המהוות תחתית התופסת את החלמון. לאחר שתוכן הביצה נשפך מתוך קליפתה אל המפריד, נאסף שק החלמון אל מרכז המפריד ומתקבע בתוכו בעוד שנוזל החלבון מחליק ונשפך דרך החללים או הנקבים של המפריד. חלק מדגמי המפרידים מתמודדים עם הבעיה של הדבקות חלק מהחלבון לחלמון בגלל הצמיגיות שלו, ללא שבירת החלמון, למשל על ידי הפעלת תנועה סיבובית.

צורת המפריד הרווחת כיום היא דמוית מצקת קטנה שסביבה חריצים או פתחים. בדגמים מסוימים ישנו תא מיוחד המיועד לאיסוף נוזל החלבון. התא מהווה יתרון במניעת ערבוב החלבון עם החלמון, אם מעטפת החלמון תתפרק.

הוצעו גם דגמים של מפרידים המבצעים פעולות נוספות כמו קילוף ביצים

## קישורים חיצוניים

*מהו מפריד ביצה?, באתר wiseGEEK 

## הערות שוליים

קטגוריה:כלי עבודה במטבח
קטגוריה:ביצים
И

**אִי** היא אות באלפבית הקירילי אשר מקורה הוא האות היוונית אטא וצורתה דמות-ראי של נו גדולה, וכמו כן גם של N גדולה, אך כשהיא נטויה, האות הקטנה מזכירה בצורתה U לטינית קטנה (*u*). האות מייצגת את התנועה הקדמית סגורה ובלתי מעוגלת /i/. האות נקראה בעבר אִיזֶ'ה והערך המספרי שלה היה 8.

מפני שמקורה באות היוונית אטא, עד המאה ה-13 צורתה של האות היה H. באלפבית הקרילי המוקדם לא הייתה הבחנה בין האות И לאות І, שמקורה באות היוונית יוטא, כך שכיום ברוסית, מקדונית, סרבית ובולגרית משמשת רק הצורה И, ובבלארוסית משמשת רק הצורה I.

## קישורים חיצוניים

קטגוריה:אלפבית קירילי
נחום המדי

**נחום הַמָּדִי** היה תנא שעלה ממדי לארץ ישראל, ופעל בה, בשלהי תקופת בית המקדש השני ולאחר חורבנו במאה ה-1.

מספר חוקרים (כגון שמואל ספראי) מזהים את נחום המדי, כ"נחום איש גמזו" המופיע בספרות התנאים כמה פעמים.

## תפקידו
לדעת התנא רבי נתן היה נחום המדי חבר בצוות של שלושה חכמים בירושלים, שכונו דייני גזירות. הם קבעו תקנות שונות בדיני ממונות, אך מסורת זו אינה מוסכמת, והדעה המקובלת היא שהצוות כלל שני חכמים בלבד, בלעדי נחום המדי.

## דעותיו בהלכה וויכוחיו עם חכמי דורו
במשנה מובא שלדעתו של נחום המדי אפשר להתיר נדר גם על סמך טעות בהערכת המציאות העתידית, בעוד שלדעת חכמים אין להתיר נדר אלא אם כן הטעות הייתה בהערכת המציאות הקיימת, וכך מובא במשנה:

באחת מסוגייות התלמוד במסכת עבודה זרה, רוכזו מספר הלכות שאמר, ועל כולן הגיבו חכמי דורו בחריפות וביטלו את דבריו: "נשתקע הדבר ולא נאמר"; ותמה על כך האמורא רב אחא בר מניומי: "

בין ההלכות שקבע: בגולה (בבל, כנראה) איסור המסחר עם גויים לפני ימי חגיהם נוהג במשך יום אחד בלבד, ולא שלושה ימים כבארץ ישראל. והטעם לכך, שהגויים בחוץ לארץ מתכוננים לחג במשך יום אחד בלבד.

במסכת בבא בתרא הובאה דעתו לעניין דיני ממונות, לפיה  זאת אומרת שהמוכר חפץ מתכוון למכור גם את האביזרים הנלווים לו, אלא אם כן הוכח אחרת.

אזכור נוסף שלו במשנה מובא לעניין השמנים הכשרים להדלקת נרות שבת, וכך מובא בפרק במה מדליקין, במסכת שבת: 

## הכינוי "נחום הזקן"
בברייתא הוזכר חכם בשם "נחום הזקן", ויש משערים כי הכוונה לנחום המדי, כיוון ש"סתם נחום - נחום המדי".

## קישורים חיצוניים

* 

## הערות שוליים

קטגוריה:הדור השני לתנאים
קטגוריה:עולים לארץ ישראל במאה ה-1
קטגוריה:עולים מבבל לארץ ישראל בעת העתיקה
К (כתב קירילי)

**קַא** היא אות באלפבית הקירילי אשר מקורה הוא האות היוונית קפא וצורתה כשל קפא גדולה. האות מייצגת עיצור וילוני, סותם, אטום /k/, וערכה המספרי הוא 20. נקראה בעבר כַּאקוֹ.

## קישורים חיצוניים

קטגוריה:אלפבית קירילי
גבריאל צינר

הרב **גבריאל צִינֶר** (בכתיב יידי: **ציננער**) הוא פוסק, רב בית מדרש בבורו פארק שבניו יורק ומחבר סדרת הספרים "נטעי גבריאל" הכוללת עשרות כרכים.

## ביוגרפיה
נולד בארצות הברית לרב אברהם יוסף. הוא תלמידו המובהק של רבי יוסף גרינוולד מחסידות פאפא. נישא לבתו של הרב יהושע פריעדמאן.

## מספריו
* סדרת "נטעי גבריאל" עוסקת בהלכה ובמנהג, על פי מנהגי הקהילות האשכנזיות, ובפרט מנהגי החסידויות השונות.
* קונטרס מילי דפיסחא, ניו יורק, תשמ"א
* אוצר פסקי הראשונים על הלכות פסח, ברוקלין, תשמ"ה
* חידושי מהר"ם חלאווה - על מסכת פסחים, עם ביאורים בשם נטעי גבריאל ומראי מקומות וליקוט גדולי האחרונים, ברוקלין, תשמ"ז, מהדורה חדשה ומתוקנת תשס"ה
* תוספות רבינו ישעיה - על מסכת בבא קמא, עם מראי מקומות וביאורים ברוקלין, תשמ"ג

## קישורים חיצוניים
* 
* 

קטגוריה:רבנים חרדים אמריקאים
קטגוריה:רבנים חסידים
קטגוריה:מחברי ספרי מנהגים
קטגוריה:מחברי ספרי הלכה
קטגוריה:ניו יורק: רבנים